"Mina olen üle 40 aastat maarahvaga ümber  talitamas ja pea üsna nende keskel elamas, aga olen aasta - aastalt selle mõtte sees ikka kindlamaks läinud, et maarahvast milgi ajal täiskasvanud, haritud ja tublit rahvast ei või saada, niisama vähe kui neegritest. - Mis tahtsid sa maarahvale sellega head teha, et maakeele nädalalehe asutasid? Kõigile ei ole kõike tarvis, ja talurahvale ajalehte koguni mitte, sest see on neile kahjulikuks lapseliku alama meele rikkujaks. Ja mis õnnistust peab maarahvale "Eesti" nimi tooma. See on ka sinu ülesvõtmine. Enne  oli igaüks alandlik ja aupaklik maamees, nagu alama rahva kord ja kohus; nüüd on see rahvas nagu maa alla vajunud ja "eestlased" üksi järele jäänud, priius, inimese-õigus ja kes teab mis jamsi sõnad suus. - Sa oled nii mitmed ilma asjata mõtted rahva südamesse sünnitanud, mis neil iial ei oleks pidanud meele tulema. Sina viskad inimesed ja seisused kõik ühe poti sisse ja keedad neist oma armast, aga jõledat üleüldist inimese-õigust - juba nüüd räägid nõnda, kui peaks igal Hansul ja Matsil oma  "inimese-õigus" olema, mis saab veel edaspidi tulema.